شەفەق نیوز/ فەرماندەی پۆلیس کەربلا، توومەتباریگ دەسگیر کرد گەنجیگ ئەرا ١٠٠ هەزار دینار کوشتگە.
ئاژانس وەزارەت ناوخۆ ئەرا باوەتەیل پۆلیس ئمڕوو شەممە، لە بەیاننامەیگ وت: وەڕێۆبەرایەتیەگە لە تەرم گەنج بیس ساڵانیگ ئاگادار بوی خریاسە ناو چەم هیندیە، وەکوتپڕ تیمیگ ئەرا ئاشکراکردن ووردەکاریەیل رووداوەگە وەزویتربن وەخت دروس کرد.
وتیش؛ دویای تەقەلایل جیوازیگ وکار فرەیگ لە مینەکردن و گردەوکردن زانیاریەگان، تیمەگە رەسیە بکوشەگە و هەنای بڵگەگان خریا وەرچەوی ئاشکرای تاوانەگەی وە کوشتن قوربانیەگە کرد، ئەوەیش لەوەر ١٠٠ هەزار دینار قەرز لەلای قوربانیەگە بویە.
ئاژانسەگە وتیش؛ توومەتبارەگە لە وەکارهاورەیل مادە هووشبەرەگانە، و ریکارە یاساییەگانی تەواو کریان و هەواڵی دادوەری کریا.
